CELEX: 62007TJ0167
Language: el
Date: 2011-04-13
Title: Απόφαση του Γενικού Δικαστηρίου (πρώτο τμήμα) της 13ης Απριλίου  2011. # Far Eastern New Century Corp. κατά Συμβούλιο της Ευρωπαϊκής Ενώσεως. # Ντάμπινγκ - Εισαγωγές τερεφθαλικού πολυαιθυλενίου καταγωγής Ταΐβάν - Καθορισμός του περιθωρίου ντάμπινγκ - Ασύμμετρη μέθοδος υπολογισμού -Διαφορετικές τιμές εξαγωγής ανάλογα με τους αγοραστές και τις χρονικές περιόδους - Περιθώριο ντάμπινγκ του οποίου το πραγματικό εύρος δεν μπορεί να αποδοθεί με τις συμμετρικές μεθόδους υπολογισμού - Υποχρέωση αιτιολογήσεως. # Υπόθεση T-167/07.

Απόφαση του Γενικού Δικαστηρίου (πρώτο τμήμα) της 13ης Απριλίου 2011 – Far Eastern New Century κατά Συμβουλίου
      (Υπόθεση T-167/07)
      «Ντάμπινγκ – Εισαγωγές τερεφθαλικού πολυαιθυλενίου καταγωγής Ταϊβάν – Καθορισμός του περιθωρίου ντάμπινγκ – Ασύμμετρη μέθοδος υπολογισμού –Καθορισμός διαφορετικών τιμών εξαγωγής αναλόγως των αγοραστών και του χρονικού διαστήματος – Περιθώριο ντάμπινγκ του οποίου το πραγματικό εύρος δεν μπορεί να αποδοθεί με τις συμμετρικές μεθόδους υπολογισμού – Υποχρέωση αιτιολογήσεως»
      1.                     Κοινή εμπορική πολιτική – Αντιμετώπιση των πρακτικών ντάμπινγκ – Περιθώριο ντάμπινγκ – Σύγκριση μεταξύ της κανονικής αξίας
            και της τιμής εξαγωγής – Χρήση της ασύμμετρης μεθόδου – Προϋποθέσεις – Ύπαρξη διαφορών ως προς το ύψος των τιμών εξαγωγής
            – Διαφοροποίηση αναλόγως των αγοραστών, των περιοχών και του χρονικού διαστήματος – Αρκεί η ύπαρξη ενός μόνον είδους διαφοροποιήσεως
            (Κανονισμός 384/96 του Συμβουλίου, άρθρο 2 § 11) (βλ. σκέψεις 62, 94, 97)
      2.                     Κοινή εμπορική πολιτική – Αντιμετώπιση των πρακτικών ντάμπινγκ – Περιθώριο ντάμπινγκ – Σύγκριση μεταξύ της κανονικής αξίας
            και της τιμής εξαγωγής – Χρήση της ασύμμετρης μεθόδου – Προϋποθέσεις – Ύπαρξη διαφορών ως προς το ύψος των τιμών εξαγωγής
            – Καθορισμός διαφορετικών τιμών αναλόγως του χρονικού διαστήματος – Κριτήρια εκτιμήσεως – Ζήτημα αν λαμβάνονται υπόψη οι εγχώριες
            τιμές – Αποκλείεται (Κανονισμός 384/96 του Συμβουλίου, άρθρο 2 § 11) (βλ. σκέψεις 62, 71-74, 94)
      3.                     Κοινή εμπορική πολιτική – Αντιμετώπιση των πρακτικών ντάμπινγκ – Περιθώριο ντάμπινγκ – Επιλογή μεταξύ πλειόνων μεθόδων υπολογισμού
            – Χρήση της ασύμμετρης μεθόδου – Διακριτική ευχέρεια των θεσμικών οργάνων – Δικαστικός έλεγχος – Όρια (Κανονισμός 384/96 του
            Συμβουλίου, άρθρο 2 § 11) (βλ. σκέψη 64)
      4.                     Πράξεις των θεσμικών οργάνων – Αιτιολογία – Υποχρέωση αιτιολογήσεως – Περιεχόμενο – Κανονισμός περί επιβολής δασμών αντιντάμπινγκ
            – Απόφαση περί εφαρμογής της ασύμμετρης μεθόδου για τον υπολογισμό του περιθωρίου ντάμπινγκ (Άρθρο 253 ΕΚ· κανονισμός 384/96
            του Συμβουλίου, άρθρα 2 § 11, 9 § 4, και 21) (βλ. σκέψεις 103-106, 125-127)
      5.                     Κοινή εμπορική πολιτική – Αντιμετώπιση των πρακτικών ντάμπινγκ – Περιθώριο ντάμπινγκ – Σύγκριση μεταξύ της κανονικής αξίας
            και της τιμής εξαγωγής – Χρήση της ασύμμετρης μεθόδου – Προϋποθέσεις – Αδυναμία των συμμετρικών μεθόδων υπολογισμού να αποδώσουν
            το πραγματικό εύρος του ντάμπινγκ – Εφαρμογή της ασύμμετρης μεθόδου έχουσα ως αποτέλεσμα μεγαλύτερο περιθώριο ντάμπινγκ από
            ό,τι η συμμετρική μέθοδος – Σημασία (Κανονισμός 384/96 του Συμβουλίου, άρθρο 2 § 11) (βλ. σκέψεις 108-111)
      6.                     Κοινή εμπορική πολιτική – Αντιμετώπιση των πρακτικών ντάμπινγκ – Περιθώριο ντάμπινγκ – Χρήση της ασύμμετρης μεθόδου – Εφαρμογή
            του μηχανισμού εκμηδενίσεως – Επιτρέπεται (Συμφωνία περί εφαρμογής του άρθρου VI της Γενικής Συμφωνίας Δασμών και Εμπορίου,
            «κώδικας αντιντάμπινγκ του 1994», άρθρο 2.4.2· κανονισμός 384/96 του Συμβουλίου, άρθρο 2 § 11) (βλ. σκέψεις 153-154, 156-158)
      Αντικείμενο 
      
         
               Αίτημα ακυρώσεως του κανονισμού (ΕΚ) 192/2007 του Συμβουλίου, της 22ας Φεβρουαρίου 2007, για την επιβολή οριστικού δασμού
                  αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου καταγωγής Ινδίας, Ινδονησίας, Μαλαισίας, Δημοκρατίας
                  της Κορέας, Ταϊλάνδης και Ταϊβάν, κατόπιν επανεξέτασης ενόψει της λήξης της ισχύος των μέτρων και μερικής ενδιάμεσης επανεξέτασης
                  σύμφωνα με το άρθρο 11, παράγραφοι 2 και 3, του κανονισμού (ΕΚ) 384/96 (ΕΕ L 59, σ. 1).
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή. 
               
            
         
                  2)
               
               
                  
               
               
                  	Καταδικάζει τη Far Eastern New Century Corp. στα έξοδά της, καθώς και στα έξοδα στα οποία υποβλήθηκε το Συμβούλιο της Ευρωπαϊκής
                     Ένωσης. 
                  
               
            
         
                  3)
               
               
                  
               
               
                  	Η Ευρωπαϊκή Επιτροπή φέρει τα έξοδά της.